钦定古今图书集成/明伦汇编/官常典/第748卷 > 李乘云
## 钦定古今图书集成/明伦汇编/官常典/第748卷 > 李乘云

按《明外史忠义传》：“乘云，高阳人，举于乡。崇祯中授浮
山知县。流贼数万来寇，乘云手发一矢，毙其魁，众遂
遁。屡迁山西佥事。十四年秋，以才调河南大梁道，驻
禹州。十二月，李自成连陷鄢陵、陈留诸县，遂寇禹州。
乘云誓死固守，贼多毙于炮，以十万骑至，攀堞登，执
乘云使跪，叱曰：‘我堂堂监司，肯屈膝于贼’！贼怒，捽而”
杖之，大骂不绝声。缚诸树，攒射之，骂不已，断其舌，乱
刃交下而死。赠光禄卿。州先有徽王府，嘉靖时，王载
𫭢有罪，爵绝，而延津等五郡王皆被难。